बखिरा पक्षी विहार
बखिरा पक्षी विहार (Bakhira Bird Sanctuary) भारत के उत्तर प्रदेश राज्य के पूर्वी भाग के संत कबीर नगर ज़िले में स्थित एक पक्षी अभयारण्य है। यहाँ एक 29 वर्ग किमी क्षेत्रफल की एक विशाल झील है, जिसके आश्रय पर बहुत पक्षी निवास व प्रजनन करते हैं और विशेषकर शीतकाल में तिब्बत, साइबेरिया, यूरोप व चीन जैसे सुदूर क्षेत्रों से प्रवास कर के आते हैं। नीली कीचमुर्गी यहाँ का एक प्रमुख पक्षी है।। आर्द्र भूमि दिवस पर इसे रामसर स्थल के रूप में भारत सरकार द्वारा चिन्हित किया गया है।